सूत्र ने बताया कि कपिल ने सुनील को अपने सह-कलाकार से ज्यादा एक दोस्त के तौर पर ट्रीट किया है. उन्होंने इंडियन एक्सप्रेस से कहा, "आमतौर पर प्रोडक्शन हाउस का कलाकारों के साथ कॉन्ट्रैक्ट होता है, पर कपिल का सुनील के साथ कभी वैसा कॉन्ट्रैक्ट नहीं रहा. उन्होंने हमेशा सुनील को अपना दोस्त माना. यह जितना कपिल का शो है उतना ही सुनील का भी शो है और वह कभी भी इसमें आने या इसे छोड़ने के लिए मुक्त हैं. यदि कोई कॉन्ट्रैक्ट होता तो सुनील को शो में वापस आना ही पड़ता."